Róbert I. (Francúzsko)

Róbert I. (* okolo roku 865 – † 15. jún 923) bol francúzsky kráľ, ktorý vládol medzi rokmi 922 a 923.

Rodina 
 Otec: Róbert Statočný
 Matka: Adelaida
 Súrodenci: brat kráľ Odo (888 – 898) 
 Manželstvo: 1. neznáma, 2. Beatrix z Vermandois (svadba asi v roku 900).
 Deti: 1. manželstvo: Emma, vzala si kráľa Rudolfa (923 – 936), Lietgarda vydatá za Heriberta II. z Vermandois. 2. manželstvo: Syn Hogo Velký.

Životné dáta 
 888 prevzatie róbertovských grófstiev a opátstiev, významné postavenie za kráľov Oda a Karola III.
 20. 7. 911 víťazstvo nad Normanmi pri Chartres.
 920 prvá vzbura proti Karolovi III.
 29. a 30. 6. 922 korunovácia v Remeši.
 923 zmluva o priateľstve s kráľom Henrichom I. a smrť.

Život 
Narodil sa okolo roku 865. Bol mladším synom Róberta z Anjou a bratom kráľa Oda. V roku 888 čase bratovho panovania získal hodnosť grófa Parížskeho a v ďalšom období sa stal grófom aj v Tours, Anjou a Blois. A dostal aj kláštory Marmoutier, St. Martin v Tours, St. Aignan v Orleane, St. Denis, St.Germain-des-Prés, St. Amand a Morienval v ktorých bol aj laickým opátom. Keď Odo roku 898 zomrel, rešpektoval nárok Karola III. na trón za čo mu on potvrdil všetky jeho majetky. Róbert sa potom naďalej venoval obrane severu krajiny pred Normami. Roku 921 však Róbert porušil vazalský sľub voči Karolovi. Podporovaný mnohými duchovnými a silnými šľachticmi bol korunovaný za protikráľa. Obaja králi zberali vojsko, ktoré sa stretlo v krvavej bitke pri Soissons. Podľa tradície Róberta v priamom súboji zabil jeho súper. Jeho potomkovia sa však presadili. Vnuk Hugo sa stal zakladateľom novej francúzskej dynastie Kapetovcov.

Iné projekty 

Králi Francúzska